Let op na dié skrywers | Rapport
Hennie van Deventer, Melkbosstrand Rapport-gebruiker
Let op na dié skrywers
deur Hennie van Deventer, Melkbosstrand 2012-10-07 01:25
Die gedugtheid van die span skrywers van die boek Belhar geweeg (Rapport, 30 September) is betekenisvol. Dit is na my wete deurgaans mense van die hoogste integriteit en met ’n bewese geloofserns wat niemand kan bevraagteken nie. Ek meen die kerk en Belhar-ondersteunende leraars behoort kennis te neem van eerlike vrae en bedenkinge op so ’n hoë vlak. Die huidige generasie kerkleiers moet ook liewer maar versigtig wees met die sinspeling dat ons almal die Belhar-beleid as belydenisskrif moet omarm omdat dit is wat die Heilige Gees (of Jesus) van ons verlang. Die implikasie sou immers wees dat die Heilige Gees al hierdie teologiese swaargewigte verlaat het of dat Jesus se verwagtinge nie juis by hulle swaar weeg nie. Dit is tog kennelik onwaar, soos hul goed gemotiveerde standpunte duidelik weerspieël. e-pos artikel
Is dit beter in tronk as buite?
Ek was nie daarvan bewus dat elke gevangene in enige tronk in Suid-Afrika (wit of swart, ryk of arm) ’n toelaag (’n polisievriend noem dit “sakgeld”) ontvang nie.
Hanlie Retief se onderhoud met prof. Tim Noakes (“Hy sit die eet in dieet”, Weekliks, 24 Februarie) het betrekking. Malema sal land gou vernietig
Die EFF van Julius Malema belowe ’n minimum loon van R4 500 vir alle werkers, 60% nasionalisering, en die onteiening van grond sonder vergoeding.